Օզեր

Օզեր, էսկերներ (շվեդերեն՝ as-լեռնաշղթա, թմբաշար), երկար (մինչև 40, երբեմն ավելի քան 500 կմ), նեղ (մի քանի մետրից մինչև 2–3 կմ), մի քանի տասնյակ մետր բարձրությամբ ծուռումուռ թմբեր՝ կազմված վալունների խառնուրդով հորիզոնական, հաճախ թեք շերտերով տեղադրված ավազներից, մանրախճից, ճալաքարից, գլաքարից։ Առաջանում են սառցադաշտի հալոցքային ջրերի նստվածքներից։ Տարածված են չորրորդականի (անթրոպոգենի) մայրցամաքային սառցապատման մարզերում՝ Շվեդիայում, Ֆինլանդիայում և Ռուսաստանի եվրոպական մասի հյուսիս-արևմուտքում։